钦定古今图书集成/明伦汇编/氏族典/第128卷 > 陈尧
## 钦定古今图书集成/明伦汇编/氏族典/第128卷 > 陈尧

按《扬州府志》：“尧字敬甫，通州人。少开敏，日记千馀言。
嘉靖乙未，成进士。观工部政，授工部主事，进虞衡员
外郎，复进营缮司郎中。时治行宫巩华城，尧为监。壬
寅，出为台州知府。贵人中尧蜚语，调守南安，迁长芦
都转运使。吏部尚书万镗荐尧，擢广西参政，寻升贵
州按察使。已陞云南右布政，寻移广西左布政。庚申”，
进副都御史，巡抚四川。进南京户部右侍郎，寻改工
部兼副都御史，改刑部右侍郎。以母老疏乞骸骨，进
左侍郎，致仕归。尧好著书，有《梧冈集》《史衡八书》《遵圣
录》凡数十篇。